Document ID: 32005D0271

KOMISSION PÄÄTÖS,
tehty 30 päivänä maaliskuuta 2005,
vuoden 2003 liittymisasiakirjan liitteen XII lisäyksen B muuttamisesta Puolan tiettyjen kala-, liha- ja maitoalan laitosten osalta
(tiedoksiannettu numerolla K(2005) 967)
(ETA:n kannalta merkityksellinen teksti)
(2005/271/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan (1) ja erityisesti sen liitteessä XII olevan 6 luvun B jakson I alajakson 1 kohdan e alakohdan,
sekä katsoo seuraavaa:
(1)
Tietyille vuoden 2003 liittymisasiakirjan liitteen XII lisäyksessä B luetelluille Puolan laitoksille on myönnetty siirtymäajat.
(2)
Vuoden 2003 liittymisasiakirjan liitteen XII lisäystä B on muutettu komission päätöksillä 2004/458/EY (2), 2004/471/EY (3) ja 2004/474/EY (4).
(3)
Puolan toimivaltaisen viranomaisen virallisen ilmoituksen mukaan tietyt kala-, liha- ja maitoalan laitokset ovat saattaneet uudistustyönsä loppuun, ja ne ovat nyt täysin yhteisön lainsäädännön mukaisia. Lisäksi tietyt maitoalan laitokset, joilla oli lupa jalostaa sekä EU:n vaatimukset täyttävää että täyttämätöntä maitoa jalostavat nyt ainoastaan EU:n vaatimukset täyttävää maitoa. Nämä laitokset olisi siksi poistettava siirtymäajan piiriin kuuluvien laitosten luettelosta.
(4)
Tietyt kala-, liha- ja maitoalan laitokset ovat lopettaneet toimintansa. Nämä laitokset olisi siksi poistettava siirtymäajan piiriin kuuluvien laitosten luettelosta.
(5)
Vuoden 2003 liittymisasiakirjan liitteen XII lisäystä B olisi muutettava vastaavasti.
(6)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Poistetaan liitteessä luetellut laitokset vuoden 2003 liittymisasiakirjan liitteen XII lisäyksestä B.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä maaliskuuta 2005.

Labels: 17
0
7
6
18
15